 Proza - : - Fuchsiada de Demetru-Demetrescu Buzau Urmuz : - Fuchsiada de Demetru-Demetrescu Buzau Urmuz"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1810296 Fuchsiada' > Vizionari: 4525 > Fuchsiada proza [ ] Poem eroico-erotic si muzical, in proza - - - - - - - - - - - - - - - - - - - - - - - - - de Demetru-Demetrescu Buzau Urmuz [Demetru-Demetrescu_Buzau_Urmuz ] 2008-11-15 | | inscris in biblioteca de Yigru Zeltil Fuchs nu a fost facut chiar de mama sa... La inceput, cand a luat fiinta, nu a fost nici vazut, ci a fost numai auzit, caci Fuchs cand a luat nastere a preferat sa iasa prin una din urechile bunicii sale, mama sa neavand de loc ureche muzicala... Dupa aceea Fuchs se duse direct la Conservator... Aci lua forma de acord perfect si dupa ce, din modestie de artist, statu mai intai trei ani ascuns in fundul unui pian, fara sa il stie nimeni, iesi la suprafata si in cateva minute termina de studiat armonia si contrapunctul si absolvi cursul de piano... Apoi se dete jos, dar, in contra tuturor asteptarilor sale, constata cu regret ca doua din sunetele ce il compuneau, alterandu-se prin trecere de timp, degenerasera: unul, in o pereche de mustati cu ochelari dupa ureche, iar altul, in o umbrela - cari impreuna cu un sol diez ce ii mai ramase, dadura lui Fuchs forma precisa, alegorica si definitiva... Mai tarziu, la pubertate - zice-se - ii mai crescu lui Fuchs si un fel de organe genitale cari erau numai o tanara si exuberanta frunza de vita, caci era din firea lui afara din cale de rusinos si nu ar fi permis, in ruptul capului, decat cel mult o frunza sau o floare... Aceasta frunza ii mai serveste si ca hrana cotidiana - se crede. Artistul o absoarbe in fiecare seara inainte de culcare, apoi intra linistit in fundul umbrelei sale si, dupa ce se incuie bine cu doua chei muzicale, adoarme dus pe portative si leganat pe aripi de armonii angelice, acaparat de visuri auzite pana a doua zi, cand - rusinos cum este - nu iese din umbrela pana nu i-a crescut alta frunza in loc. intr-una din zile, Fuchs, dandu-si umbrela la reparat, fu silit sa-si petreaca noaptea sub cerul liber. Farmecul misterios al noptii, cu armoniile sale, cu acele soapte, pare-ca venite din alta lume, cari dau visarea si melancolia, il impresionara pe Fuchs intr-atata incat - in extaz -dupa ce pedala trei ore la piano, fara insa a canta, de teama a nu turbura linistea noptii, ajunse, gratie acestui bizar mijloc de locomotiune, pana intr-un cartier intunecos, inspre care, fara voia lui, o putere tainica il atragea - gurile rele spun ca in chiar acea strada celebra pe care bunul imparat Traian, dupa consiliul tatalui sau Nerva, a indicat-o naivului pastor Bucur sa o aseze cea dintai, cand a intemeiat orasul ce ii poarta numele... Deodata mai multe slujitoare terestre ale Venerei, servitoare umile la altarul amorului, imbracate in alb-straveziu, cu buzele incarminate si ochii umbriti, inconjurara pe Fuchs din toate partile. Era o superba noapte de vara. imprejur, cantece si veselie, soapte dulci si armonie... Vestalele placerii il primira pe artist cu flori, cu servete artistic brodate si cu interesante ibrice si lighene de bronz pline cu apa aromatizata. Toate strigau, care mai de care: "Draga Fuchs, da-mi dragostea ta imateriala!" "O, Fuchs, tu esti singurul care stii sa ne iubesti curat!"; iar parca manate de unul si acelasi gand terminara in cor: "Draga Fuchs, canta o sonata!"... Fuchs, din modestie, se strecura in pian. in zadar fura orice sfortari de a-l face sa apara. Artistul consimti abia sa lase sa i se traga afara numai mainile si executa in chip magistral ca o duzina de concerte, fantezii, etude si sonate, iar apoi trei ore in sir facu game si felurite exercitii de "legato" si "staccato" si "Schule der Gelaufigkeit"... Cum insa chiar zeita Venus, insasi Venera nascuta din spuma alba a marii, fu fermecata - poate mai ales de studiile de "legato", ale caror sonoritati eterice ajunsera pana si la dansa in Olymp, turburata in linistea ei de Zeie, ea, care nu mai fusese a nimanui de la Vulcan si Adonis - pacatui acum cu gandul si, invinsa de patima, nemaiputand rezista tentatiei la audierea lui Fuchs, se hotari sa-l aiba la dansa o noapte... in acest scop trimise mai intai pe Cupidon de ii sageta inima; pe varful sagetii fiind pus un biletel prin care era invitat in Olymp. La ora fixata, "Cele trei gratii" aparura... Ele luara pe Fuchs si-l purtara usor pe brate moi si voluptoase, pana la capatul unei scari de matasa, facuta din portative, scara ce fusese agatata de balconul Olympului, unde Venera il astepta... intamplarea facu insa ca Vulcan-Ephaistos sa prinda de veste si., gelos, o ploaie puternica facu el sa se dezlantuie atunci, ca razbunare, prin mijlocirea lui Zeus... Fuchs, desi cu umbrela la reparat, nu se dadu insa invins, stiind sa umble foarte usor cu portativele si, ajutat de aripele puternice ale inspiratiei lui de compozitor, el se inalta tot mai sus, bravand elementele naturii. in sfarsit, ajunse plouat in Olymp. Aphirodita il primi ca pe un erou. Ea il imbratisa, il saruta cu patima si apoi il trimise la o uscatorie de prune sistematica. Fuchs fu introdus noaptea in alcov. imprejur, numai cantece si flori. Gratiile si celelalte slujitoare Olimpiane ale Venerei, dansand inaintea lui, il acoperira cu flori si-l stropira cu miresme imbatatoare, pe cand in departare nenumarati amorasi nevazuti, sub bagheta maiastra a lui Orpheu, intonau cantece de slava iubirii... Peste putin, "cele noua muze" aparura. Prin glasul melodios al Euterpei graira ele astfel lui Fuchs de intampinare: - Fii binevenit, o, muritor ales, tu, care prin arta-ti divina apropii pe oameni de zei! Venus te asteapta! Faca Jupiter ca arta si amorul tau sa fie demne de Zeita - stapana noastra - si faca el ca o noua si superioara semintie sa zamisleasca din iubirea ce va uneste, semintie care va sa populeze de acum nu numai pamantul, ce nu e in stare sa aspire decat la Olymp, ci si Olympul - ca si pamantul - supus, vai, decadentei!!... Zisera, si corurile de amorasi nevazuti intonara iarasi slava iubirii, iar aezii Olympului, instrumentandu-si lyrele, preamarira in versuri momentul nemuritor. Dar nu trecu mult, si totul reintra in tacere... imprejur nu mai era nimeni... O semiobscuritate albastruie se facu in alcov. Venus era goala. Alba, cu mainile dupa cap impreunate sub paru-i de aur despletit, cu un gest de delicioasa abandonare si de suprema voluptate, isi intinse superbu-i corp de lapte pe patul de perne moi si de flori. in aer, caldura si arome atatatoare. Fuchs, de rusine si de teama, ar fi vrut sa intre undeva intr-o crapatura. Cum insa asa ceva nu exista in Olymp, se vazu nevoit sa-si faca singur curaj. Parca ar fi vrut sa alerge intai putin prin camera, dar Aphrodita, cu mana ei fina, cu degetele ei de trandafiri parfumati, il scoase din incurcatura... Ea il culese usor de jos, il mangaie, il ridica de doua-trei ori pana in tavan si, privindu-l lung, il saruta o data cu patima. Apoi il mai mangaie, il mai saruta de o mie de ori si il aseza usor intre sani... Fuchs incepu sa tremure de bucurie, si de teama ar fi voit sa sara jos undeva ca un purece. Cum insa acei sani calzi si parfumati il ametise si il zapacise, incepu sa alerge ca un mormoloc iesit din minti in toate partile, circuland in zig-zag pe corpul Zeitei, iute si nervos, trecand nebun peste varfurile roze ale sanilor, peste soldurile matasoase, strecurandu-se printre pulpele-i ronde si arzatoare... Fuchs nu mai era de recunoscut. Ochelarii lui aruncau acum luciri perverse, mustatile ii devenira lubrice si libidinoase. Trecu astfel o buna bucata de vreme, dar artistul nu stia, in definitiv, oarecum ce ii mai ramane de facut, si nici Zeita nu putea sa mai astepte mult. Auzise el candva, undeva, ca: "in dragoste, spre deosebire de muzica, totul sfarseste printr-o uvertura". Ei bine, Fuchs nu o gasea, nu... o auzea nicaieri... Deodata ii veni o idee. isi zise ca, precum Uvertura, ca muzica, nu se poate raporta decat numai la ureche, si cum urechea este cea mai nobila Uvertura a corpului (din cele pe cari le cunostea Fuchs) - organul muzicii divine si prin care el, aparand pe lume, vazuse intaia oara lumina zilei - atunci bucuria suprema nu poate fi cautata decat in ureche... Fuchs, acum inviorat, se reculese, se incorda si, de pe varful picioarelor Zeitei, cu o frenezie de nespus, se repezi printr-un "sforzando" si patrunse in gaurica lobului urechii drepte a Zeitei, pe unde ea de obicei isi introducea cerceii, disparand inauntru cu totul. Din nou corurile de amorasi nevazuti si de muze intonara in departare cantece de slava iubirii si din nou aezii Olympului inspirati instrunindu-si lyrele preamarira in versuri momentul nemuritor... Dar dupa aproape o ora de sedere, in care timp isi verifica frunza de vita si schitase o romanta pentru piano, Fuchs aparu in sfarsit pe lobul urechii, imbracat in frac si cravata alba, satisfacut si radios, multumind si complimentand in dreapta si in stanga multimea care il asteptase infrigurata, intocmai cum stia sa faca pe pamant cand da cate un concert de gala. El inainta si oferi gratios Venerei romanta dedicata. Dar cu surprindere si amaraciune constata artistul ca nici un aplauz nu sosea de nicaieri. in adevar, toti locatarii Olympului se priveau nedumeriti. Zeita, intai mirata, apoi contrariata si grav ofensata, vazand ca Fuchs isi considera misiunea sa ca definitiv terminata - ea, care nu primise vreodata nici de la Zei un asemenea afront - se scula brusc in picioare si, rosie ca floarea macului, inciudata, scutura o data capul cu gratie^ dar cu putere, facand pe Fuchs sa cada la pamant. Deodata, ca la un semn nevazut, tot Olympul fu in picioare... O ploaie de strigate si amenintari din toate partile. Toti turbau de ofensa adusa Olympului de catre un muritor nedibaci... O mana viguroasa din ordinul lui Apollon si Marte ii smulse lui Fuchs frunza de vita, anexandu-i in loc obiectele la care avea dreptul. Ordin sever fu dat ca pe viitor frunza sa nu fie acordata decat numai la statui... iar o mana gratioasa, insasi mana de trandafiri a Zeitei, il lua pe artist usor de o ureche si, cu un gest nobil, dar energic, il azvarli in Haos. O ploaie de strigate si amenintari. O ploaie de disonante, de acorduri rasturnate si nerezolvate, de cadente evitate, cu false relatiuni, de triluri si mai ales de pauze cadea din toate partile asupra artistului izgonit. O grindina de dieji si de becari ascutiti il lovea necontenit in spinare, o pauza mai lunga sfarama ochelarii... Alti zei mai rautaciosi aruncara asupra iui cu tibii, cu harpe eoliene, cu lire si cu cimbale, si culme razbunarii cu "Acteon", cu "Polyeucte" si cu "Simfonia a iii-a" de Enescu, a caror muzica inspirata venea, de asta data in adevar, chiar din Olymp. in sfarsit, soarta lui Fuchs era hotarata. El avea sa rataceasca mai intai in Haos cu o iuteala nemaipomenita, in circuituri de cate cinci minute in jurul planetei Venus. Dupa aceea, pentru a expia pe deplin afrontul adus Zeitei, avea sa fie exilat de unul singur pe planeta nelocuita, cu obligatiune de a lasa numai din el si prin el insusi, acolo, progenitura, acea superioara semintie de artisti, care ar fi trebuit sa iasa in Olymp din amorul lui cu Venus. Fuchs incepuse tocmai savarsirea osandei, cand Palas Athena interveni (pe neasteptate) pentru dansul... i se admise sa cada tot pe pamant, insa cu o singura cond tiune: este acolo atata progenitura inutila, artistica si neartistica incat nu mai era deloc nevoie de a se mai crea alta... i se impuse insa lui Fuchs obligatia de a distruge snobismul si lasitatea cugetarii in arta de pe meleagurile pamantene. Pus, astfel, intr-o teribila dilema, gasi artistul ca aceasta din urma conditiune ar fi cu mult mai greu de indeplinit deca chiar aceea de a face progenitura pe planeta Venus... O deciziune eroica lua atunci eroul in ratacirea lui prin Haos. Declara ca primeste favoarea Athenei cu conditiunea ce i se impuse; insa, cand simti ca este aproape de pamant, facu ce facu si, urnindu-se putin spre dreapta, cazu tot in acel cartier putin cam suspect, si care il atragea indeosebi. stiindu-se acuma bine pregatit, ar fi vrut sa invete si sa puna in practica aci ceea ce nu stiuse pana atunci, pentru ca apoi, pe deplin initiat, sa ceara audienta Venerei si sa incerce sa se reabiliteze cum va sti mai bine, pentru tot ceea ce lasase de dorit. in chipul acesta, isi zicea el, se va face cu putinta creatiunea noii semintii de supraoameni, si astfel va fi dispensat de a mai indeplini pe pamant imposibila corvoada ce i se impune. Dar slujitoarele placerii, cari il primira razand, afland de intentiile cu cari acum venise, il oprira brusc de a mai inainta si contrariate, agitand in aer bratele in semn de protestare, il excomunicara din cartier, exclamand cu toate: - Vai tie, Fuchs, te-am pierdut si nu te mai recunoastem, caci tu erai altadata singurul care de la epoca lui Platon mai stiai sa iubesti curat... Cu ce gand vii si pasesti acum printre noi! Vai noua de acum fara estetica sonatelor tale, vai tie fara inspiratia din amorul nostru inalt! Rusine aceleia care, desi stapana noastra, a Olympului si a lumei, nu a stiut sa te inteleaga si, refuzandu-ti iubirea si arta, te-a facut sa cazi atat de sus!... Fugi, Fuchs, caci nedemn esti acum de noi! Fugi, Fuchs, satir murdar! Sa nu respecti tu cel mai nobil organ, urechea?! Fugi, Fuchs, caci compromiti cartierul. Fugi, Fuchs, si zeii sa te proteaga! Excomunicat si sub temerea vreunei eventuale descarcari a supararii lor lichide, Fuchs se aseza in graba la piano si, pedaland energic si neintrerupt, ajunse in sfarsit la caminul lui linistit, cu moralul deprimat, deconcertat, scarbit de oameni ca si de zei, de amor ca si de Muze... Alerga de isi scoase umbrela de la reparat si, luand si pianul cu sine, disparura pentru totdeauna in mijlocul naturii marete si nemarginite... De acolo muzica sa radiaza cu egala putere in toate directiunile, facand astfel sa se implineasca in parte cuvantul Destinului recunoscator, care-i harazi ca prin gamele, concertele si etudele sale de staccato, sa duca departe acel cuvant, si gratie lor, prin forta educatiei, sa faca sa apara cu timpul pe aceasta planeta o rasa mai buna si superioara de oameni, spre gloria sa, a pianului si a Eternitatii... | index 'pageview'); 